ขสมก.โอดแดงชุมนุมทำสูญรายได้4-5ล./วัน
ขสมก.สูญรายได้4-5ล้านบาท/วันช่วงแดงชุมนุมผ่านฟ้า คนโทรถาม184เพิ่มเท่าตัว
18 มี.ค. 2553

ขสมก.สูญรายได้4-5ล้านบาท/วันช่วงแดงชุมนุมผ่านฟ้า คนโทรถาม184เพิ่มเท่าตัว
นายโอภาส เพชรมุณี ผู้อำนวยการองค์การขนส่งมวลชนกรุงเทพ (ขสมก.) เปิดเผยว่า การชุมนุมของกลุ่มเสื้อแดงที่สะพานผ่านฟ้า ตั้งแต่วันที่ 12 มี.ค.ส่งผลให้รายได้ของขสมก.ปรับลดลง 4-5 ล้านบาทต่อวัน เนื่องจากต้องปรับเปลี่ยนเส้นทางเดินรถเพื่อหลีกเลี่ยงจุดที่มีการชุมนุม และจุดผ่านที่มีการเคลื่อนขบวนไปตามสถานที่ต่างๆ เพื่อป้องกันไม่ให้เกิดเหตุการณ์ ยึดรถเมล์ เหมือนที่ผ่านมา 
นอกจากนี้ยังมีผู้ใช้บริการหมายเลข 184 เพื่อสอบเส้นทางรถเมล์ เมื่อวันที่ 15 มี.ค.จำนวนกว่า 14,000 สาย วันที่ 16 มี.ค.จำนวน 11,174 สาย และวันที่ 17 มี.ค.เมื่อเวลา 14.00 น. มีผู้ใช้บริการกว่า 6,000 สายซึ่งเพิ่มขึ้นจากปกติกว่าเท่าตัว